paragraph_text: Infest the Rats' Nest petnaesti je studijski album australskog rock-sastava King Gizzard & the Lizard Wizard. Diskografske kuće Flightless i ATO Records objavile su ga 16. kolovoza 2019. Pjesme na uratku žanrovski pripadaju heavy metalu i thrash metalu, glazbenim stilovima kojima se skupina na prijašnjim albumima posvetila samo nakratko. Zadnji je studijski album u čijem je snimanju sudjelovao Eric Moore, koji je napustio grupu godinu dana poslije.